Mhux tiżreġ. Ħanina imma tfakkrek li qiegħda hemm. Mingħajr wisq għajjat. Bħal alarm tad-dar, li taf li qiegħed hemm anke jekk hawn skiet perfett. Komma twila tinfelaħ jekk il-qosra għadek m'għaddejthomx. Ir-raġġi kajmani biżżejjed biex iġġegħlek titibissem mingħajr ma tħeddlek. Il-kaxxa tal-ġelati nħarġet barra bħal kif ħafna ħarġu bin-nuċċali skur xorta waħda għad li s-sajf issa suppost li għadda u mar. Min hu akbar jippreferi d-dell tal-ħitan twal, u mejda qisha tavolina fejn jista' jpoġġi l-pinta tal-birra li swietu tlett ewro. Imma xorta apprezza x-xemx u ħa l-lager kiesaħ minflok tazza inbid. Min hu akbar xorta qed jidħak. Hux bl-effett tax-xemx jew tal-birra dik storja oħra. It-tabella tal-kafe, li għal waħda hemm tnejn, tidher li bħalissa qiegħda hemm bħala tiżjina. Il-ġurnata daħlet ġmielha u bżonn tal-kaffeina m'hemmx bżonn daqstant. Min hu ġewwa imma għal bżonn qed jieħu. Għax min jirrifjuta l-enerġija tax-xemx taf ikun jrid jikkumpensa b'enerġija mod ieħor. Jew forsi għax l-isem tal-ħanut fakkru fl-Italja. Għal darb'oħra grazzi lil Pawlu Mizzi għar-ritratt.